section_heading: Zemljopis
paragraph_text: Grad se nalazi u sjevernoj Norveškoj u regiji Nord-Norge (Sjeverna Norveška). Smješten je sjeverno od Arktičkog kruga, gdje je ponoćno sunce vidljivo od 2. lipnja do 10. srpnja. Zbog atmosferske refrakcije, u gradu nema prave polarne noći, ali zbog planina južno od Boda, sunce nije vidljivo iz grada od početka prosinca do početka siječnja.